CELEX: 32004R1101
Language: sk
Date: 2004-06-10 00:00:00
Title: Nariadenie Komisie (ES) č. 1101/2004 z 10. júna 2004, ktorým sa mení a dopĺňa príloha I a II k nariadeniu Rady (EHS) č. 2377/90 ustanovujúcemu postup Spoločenstva na určenie maximálnych hraníc rezíduí veterinárnych liekov v potravinách živočíšneho pôvodu

12.6.2004   
            
            
               SK
            
            
               Úradný vestník Európskej únie
            
            
               L 211/3
            
         
      NARIADENIE KOMISIE (ES) č. 1101/2004
   z 10. júna 2004,
   ktorým sa mení a dopĺňa príloha I a II k nariadeniu Rady (EHS) č. 2377/90 ustanovujúcemu postup Spoločenstva na určenie maximálnych hraníc rezíduí veterinárnych liekov v potravinách živočíšneho pôvodu
   (Text s významom pre EHP)
   KOMISIA EURÓPSKYCH SPOLOČENSTIEV,
   so zreteľom na Zmluvu o založení Európskeho spoločenstva,
   so zreteľom na nariadenie Rady (EHS) č. 2377/90 z 26. júna 1990, ktorým sa ustanovuje postup spoločenstva na určenie maximálnych hraníc rezíduí veterinárnych liekov v potravinách živočíšneho pôvodu (1), naposledy zmenené a doplnené nariadením Komisie (ES) č. 546/2004 (2), najmä na jeho články 6, 7 a 8,
   keďže:
   
               (1)
            
            
               V súlade s nariadením (EHS) č. 2377/90 musia byť maximálne hranice rezíduí postupne stanovené pre všetky farmakologicky aktívne látky používané v rámci spoločenstva vo veterinárnych liekoch určených na podávanie hospodárskym zvieratám.
            
         
               (2)
            
            
               Maximálne hranice rezíduí by sa mali stanoviť až po tom, čo Výbor pre veterinárne lieky posúdi všetky relevantné informácie týkajúce sa bezpečnosti rezíduí príslušnej látky pre spotrebiteľov potravín živočíšneho pôvodu, ako aj vplyvu rezíduí na priemyselné spracovanie potravín.
            
         
               (3)
            
            
               Pri stanovení maximálnych hraníc rezíduí veterinárnych liekov v potravinách živočíšneho pôvodu je nevyhnutné uviesť živočíšne druhy, v ktorých by rezíduá mohli byť prítomné, ich hladiny v každom z relevantných tkanív mäsa získaných z ošetrených zvierat (cieľové tkanivo), ako aj povahu rezídua, ktoré je relevantné na sledovanie rezíduí (označovacie rezíduum).
            
         
               (4)
            
            
               Pre kontrolu rezíduí, ako je to stanovené v príslušných právnych predpisoch spoločenstva, by mali byť maximálne hranice rezíduí zvyčajne stanovené pre cieľové tkanivá pečene a obličiek. Keďže sú však pečeň a obličky často z jatočne opracovaných tiel určených pre medzinárodný obchod odstránené, maximálne hranice rezíduí by sa mali vždy stanoviť taktiež pre svalové a tukové tkanivá.
            
         
               (5)
            
            
               V prípade veterinárnych liekov určených na podávanie nosniciam, zvieratám produkujúcim mlieko alebo medonosným včelám by maximálne hranice rezíduí mali byť stanovené aj pre vajcia, mlieko a med.
            
         
               (6)
            
            
               Do prílohy I k nariadeniu (EHS) č. 2377/90 by mal byť zahrnutý tulatromycín.
            
         
               (7)
            
            
               Do prílohy II k nariadeniu (EHS) č. 2377/90 by mal byť zahrnutý diclazuril.
            
         
               (8)
            
            
               Na účely zohľadnenia ustanovení tohto nariadenia by mala byť členským štátom pred nadobudnutím jeho účinnosti poskytnutá primeraná časová lehota s cieľom vykonania nevyhnutných úprav týkajúcich sa povolenia na uvedenie na trh príslušných veterinárnych liekov, udeleného v súlade so smernicou Európskeho parlamentu a Rady 2001/82/ES (3), naposľedy zmenená a doplnená smernicou 2004/28/ES (4).
            
         
               (9)
            
            
               Opatrenia ustanovené v tomto nariadení sú v súlade so stanoviskom Stáleho výboru pre veterinárne lieky,
            
         PRIJALA TOTO NARIADENIE:
   Článok 1
   Prílohy I a II k nariadeniu (EHS) č. 2377/90 sa týmto menia a dopĺňajú v súlade s prílohou k tomu nariadeniu.
   Článok 2
   Toto nariadenie nadobúda účinnosť tretí deň odo dňa jeho uverejnenia v Úradnom vestníku Európskej únie.
   Bude sa uplatňovať od šesťdesiateho dňa odo dňa jeho uverejnenia.
   
      Toto nariadenie je záväzné vo svojej celistvosti a je priamo uplatniteľné vo všetkých členských štátoch.
      V Bruseli 10. júna 2004
      
         
            Za Komisiu
         
         Erkki LIIKANEN
         
         
            člen Komisie
         
      
   
   
      (1)  Ú. v. ES L 224, 18.8.1990, s. 1.
   
      (2)  Ú. v. EÚ L 87, 25.3.2004, s. 13.
   
      (3)  Ú. v. ES L 311, 28.11.2001, s. 1.
   
      (4)  Ú. v. EÚ L 136, 30.4.2004, s. 58.
   
      PRÍLOHA
      A.   Nasledujúca/e látka/y je/sú zahrnutá/é do prílohy I k nariadeniu Rady (EHS) č. 2377/90.
      1.   Protiinfekčné prostriedky
      1.2.   Antibiotiká
      1.2.4.   Makrolidy
      
         
                     Farmakologicky aktívne látky
                  
                  
                     Označovacie rezíduum
                  
                  
                     Živočíšne druhy
                  
                  
                     MHR
                  
                  
                     Cieľové tkanivá
                  
               
                     „Tulatromycín
                     
                  
                  
                     (2R, 3S, 4R, 5R, 8R, 10R, 11R, 12S, 13S, 14R)-2-etyl-3,4,10,13-tetrahydroxy-3,5,8,10,12,14-hexametyl-11-[[3,4,6-trideoxy-3-(dimetylamino)-ß-D-xylo-hexopy-ranosyl]oxy]-1-oxa-6-azacyclopent-decan-15-one vyjadrené ako ekvivalenty tulatromycínu
                  
                  
                     Hovädzie (1)
                     
                  
                  
                     100 μg/kg
                  
                  
                     Tuk
                  
               
                     Prasačie
                  
                  
                     3 000 μg/kg
                  
                  
                     Pečeň
                  
               
                     3 000 μg/kg
                  
                  
                     Obličky
                  
               
                     100 μg/kg
                  
                  
                     Koža + tuk
                  
               
                     3 000 μg/kg
                  
                  
                     Pečeň
                  
               
                     3 000 μg/kg
                  
                  
                     Obličky
                  
               
      B.   Nasledujúca/e látka/y je/sú zahrnutá/é do prílohy II k nariadeniu Rady (EHS) č. 2377/90.
      2.   Organické zlúčeniny
      
         
                     Farmakologicky aktívna látka
                  
                  
                     Živočíšne druhy
                  
               
                     „Diclazuril
                     
                  
                  
                     Všetky prežúvavé (2)
                     
                     Prasačie (3)
                     
                  
               
      
         (1)  Nepoužívať pri zvieratách, ktorých mlieko je určené na ľudskú spotrebu.“
      
         (2)  Len na orálne použitie.
      
         (3)  Len na orálne použitie.“